DJEČJI VRTIĆ „PROLJEĆE“

BOCAKOVA 7

10380 SVETI IVAN ZELINA

KLASA : 112-01/16-01-04-06

URBROJ :238/30-67-16-06

U Svetom Ivanu Zelini, 11.10.2016.g.

Temeljem članka 37. stavka 2. Zakona o predškolskom odgoju i obrazovanju (NN, br. 10/97, 107/07, 94/13) te članka 53. stavka 2. Statuta Dječjeg vrtića „Proljeće“ Sveti Ivan Zelina, Upravno vijeće Dječjeg vrtića „Proljeće“ Sveti Ivan Zelina, sukladno svojoj Odluci od 10. listopada 2016. god., raspisuje

**NATJEČAJ**

za izbor/imenovanje ravnatelja/ice Dječjeg vrtića „Proljeće“ Sveti Ivan Zelina

Za ravnatelja/icu dječjeg vrtića  može biti imenovana osoba koja, osim ispunjavanja općih zakonskih uvjeta:

* ispunjava uvjete za odgojitelja ili stručnog suradnika prema odredbama Zakona o predškolskom odgoju i obrazovanju (čl. 24. i 25.) – NN, br. 10/97, 107/07 i 94/13 i Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću - NN, br. 133/97
* ima najmanje 5 godina radnog staža u djelatnosti predškolskog odgoja
* nema zapreka za zasnivanje radnog odnosa sukladno članku 25. Zakona o predškolskom odgoju i obrazovanju

Uz pisanu prijavu na natječaj (vlastoručno potpisanu) potrebno je priložiti sljedeće dokumente u izvorniku ili ovjerenoj preslici:

* dokaz o stečenoj stručnoj spremi
* dokaz o položenom stručnom ispitu ili dokaz o ispunjavanju uvjeta iz čl. 32. Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću (NN, br. 133/97, 4/98)
* dokaz o radnom stažu u djelatnosti predškolskog odgoja i to:

1. potvrda poslodavca ili drugi odgovarajući dokument (rješenje, ugovor, odluka) iz kojeg su vidljivi poslovi u djelatnosti predškolskog odgoja u trajanju od najmanje 5 godina, te
2. elektronički zapis/potvrda o podacima evidentiranim u bazi podataka HZMO ili radna knjižica

- dokaz o nepostojanju zapreka za zasnivanje radnog odnosa sukladno članku 25. Zakona o

predškolskom odgoju i obrazovanju i to:

1. uvjerenje nadležnog suda da se protiv kandidata ne vodi kazneni postupak (ne starije od 30 dana od dana objave ovog natječaja)
2. uvjerenje nadležnog suda da se protiv kandidata ne vodi prekršajni postupak (ne starije od 30 dana od dana objave ovog natječaja)
3. uvjerenje/potvrdu nadležnog Centra za socijalnu skrb da kandidatu nije izrečena mjera za zaštitu dobrobiti djeteta ( ne starije od 30 dana od dana objave ovog natječaja), te
4. pisanu izjavu kandidata (vlastoručno potpisanu) kojom pod materijalnom i kaznenom odgovornošću izjavljuje da za njegov prijem u radni odnos ne postoje zapreke iz članka 25. Zakona o predškolskom odgoju i obrazovanju

* domovnicu
* životopis
* prijedlog Programa rada i razvoja Dječjeg vrtića u narednom mandatnom razdoblju

Na natječaj se mogu prijaviti kandidati oba spola.

Ravnatelj/ica se imenuje na vrijeme od četiri godine, a poslovi se obavljaju u punom radnom vremenu.

Ista osoba može biti ponovno imenovana.

S kandidatima koji ispunjavaju formalne uvjete iz ovog natječaja, obavit će se intervju.

Izabrani kandidat za imenovanje pozvat će se, prije imenovanja, na prilaganje dokaza o zdravstvenoj sposobnosti.

Pisane prijave na natječaj s potrebnom dokumentacijom o ispunjavanju uvjeta natječaja podnose se u zatvorenoj omotnici u roku od 8 dana od dana objave ovog natječaja u „Zelinskim novinama“, javnom/službenom glasilu Grada Sv. Ivana Zeline, na adresu : Dječji vrtić „Proljeće“ , Sveti Ivan Zelina, Bocakova 7, 10380 Sveti Ivan Zelina, sa naznakom „natječaj za ravnatelja/icu – ne otvarati“.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

Ovaj Natječaj objavit će se u „Zelinskim novinama“, javnom/službenom glasilu Grada Sv. Ivana Zeline, na mrežnim stranicama i oglasnoj ploči Grada Sv. Ivana Zeline, na mrežnim stranicama i oglasnim pločama Hrvatskog zavoda za zapošljavanje, te mrežnim stranicama i oglasnim pločama Dječjeg vrtića „Proljeće“ Sv. Ivan Zelina.

                                                                                       UPRAVNO VIJEĆE DJEČJEG VRTIĆA „PROLJEĆE“